પરમ પૂજ્ય ગુરૂદેવશ્રી વિરમગિરિજી મહારજશ્રીએ પોતાન શિષ્યો અને ભક્તોને બોલાવી પાસે બેસાડીને કહ્યું કે હવે મારો સમય પૂરો થતો હોવાથી પરમાત્માના ધામમાં મારે જવાનું છે. મારો તેમનો આખરી ઉપદેશ છે. તેનું તેમ પૂર્ણ રીતે પાલન કરજો. રેમી-ઘોડી લાડકી ગાયને સાચવજો, પ્રેમ પૂર્વક પ્રભુ ઉપાસના કરજો, ભક્તો-સેવકોને આદર પૂર્વક આવકારજો, સંતો સૌ ભાઇચારાથી રહેજો, એકબીજાને માન-સન્માન આપજો. વડીલ સંતોની પૂજ્ય ભાવે સેવા કરજો, આમ દિવ્ય વાણીથી ઉપદેશ આપી ધૂણીની ઉતર દિશામાં ગયા અને ઓમકારના ઉચ્ચાર સાથે એક ચિતથી સ્થિર ઉભા ર્હ્યા, ભક્તો સંતો પૂર્ણ ભાવુકતાથી બે હાથ જોડીને સ્થિરતાથી આ દષ્યનાં દર્શન કરી રહ્યા છે. મંદમંદ સુગંધિત વાયુ પ્રસરવા લાગે છે. આકાશમાં દેવો દ્રારા પુષ્પવૃષ્ટિ કરવામાં આવી રહી છે. જય જયકારના નાદ સંભળાય છે. તે સમયે પૃથ્વીમાતા પૂજ્ય ગુરૂદેવશ્રીને પોતાના પુનીત સાનિધ્યમાં સમાવી લે છે. આકાશમાંથી ધીમા સ્વરે ઓમકારનો નાદ સંભળાય છે.